**Acord d’assistència en estada formativa**

**R E U N I T S**

D'una part, **------------------------------------------------------------**, TUTOR/A, en nom i representació de **-----------------------------------------------------------------** amb domicili a **------------------------------------------------------** en endavant, el *CENTRE COL·LABORADOR* i amb correu electrònic \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I d'una altra part,**---------------------------------------------------------**, ESTUDIANT/A, amb domicili a **----------------------------------------**, amb DNI núm. **-----------------------------**, en endavant, *L’ALUMNE/A*.

Ambdues parts es reconeixen mútuament i

**M A N I F E S T E N**

Que el centre col·laborador i la Facultat d’Òptica i Optometria de Terrassa (en endavant, FOOT) de la Universitat Politècnica de Catalunya volen acordar la realització de pràctiques acadèmiques tutelades lligades al treball final de grau (en endavant, TFG) dels alumnes del Grau en Òptica i Optometria (en endavant GOO).

Que l’activitat es realitza al centre col·laborador i la persona coordinadora d’aquestes pràctiques i estades formatives és el tutor/a del centre col·laborador.

Que **--------------------------------------------------------------------** és estudiant/a de la FOOT de la Universitat Politècnica de Catalunya i que ha estat seleccionat/da per a participar i realitzar en aquest centre col·laborador les pràctiques tutelades lligades al TFG.

Per tot plegat, és voluntat d'ambdues parts formalitzar el present **Acord d’Assistència en Estada Formativa**, que es regularà amb els següents :

**A C O R D S**

***Primer.- Compromís del centre col·laborador***

Per part del centre col·laborador, s'assignarà un tutor/a que vetllarà pel desenvolupament correcte de l’activitat formativa de l’estudiant.

El tutor/a del centre col·laborador haurà d’omplir un informe final avaluant amb nota numèrica entre 0 i 10 l’activitat desenvolupada per l’estudiant durant la seva estada.

El tutor/a també haurà de supervisar i validar un registre de casos tutelats (com el que s’adjunta) de tots aquells pacients en què l’estudiant hagi participat activament en la seva resolució. Es recomana que, al llarg de l’estada, es tutoritzin un mínim de 50 casos.

***Segon.- Compromís de l’alumne/a***

Per part de l’alumne/a, es realitzaran les pràctiques establertes seguint i atenent en tot moment les indicacions que li siguin donades pel seu tutor/a, així com per les persones que aquest designi en cada moment.

***Tercer.- Lloc i durada***

Durant el període en què l’estudiant desenvolupi les pràctiques tutelades, aquest haurà d’estar matriculat del TFG.

L’estada formativa es realitzarà allà on determini el centre col·laborador, en horaris de matí i/o tarda acordats entre ambdues parts.

L’estudiant haurà de romandre al centre: **180\* hores.**

\***En cas que l’estudiant desenvolupi el seu TFG al mateix lloc que realitza la seva feina de manera habitual (contracte laboral o similar) aquestes hores les haurà de realitzar fora del seu horari laboral.**

**Període de realització\***: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Els únics períodes exclosos del calendari per fer aquestes pràctiques són els mesos de juliol i agost****.*

***Quart.- Utilització d'espais i material***

Per part del CENTRE COL·LABORADOR, es facilitarà a l’alumne/a el material necessari i l'espai adequat per a realitzar les pràctiques.

Alhora, l’alumne/a respectarà i tindrà cura del material que li sigui lliurat, així com de les instal·lacions del CENTRE COL·LABORADOR a què tingui accés al llarg de l’estada per tal de realitzar la seva tasca.

***Cinquè.- Naturalesa de la relació***

L’assistència en l’estada formativa de l’alumne/a ho és a títol gratuït, sense que s'acordi cap tipus de contraprestació econòmica ni dinerària, dieta o cànon.

En cap cas la present col·laboració implica l'existència de cap relació laboral ni mercantil entre l’alumne/a i el centre col·laborador, de forma que l’estada no comporta la incorporació de cap lloc de treball ni implica cap prestació de servei.

***Sisè.- Protecció de Dades Personals***

D'acord amb el previst en l'article 10 de la Llei Orgànica 15/1999, de 13 de desembre de Protección de Datos de Carácter Personal (LOPD), les persones que tenen accés a dades de caràcter personal i a dades clíniques no dissociades tenen l'obligació de confidencialitat i el deure de secret professional sobre aquestes dades.

Aquesta obligació i compromís de guardar el deure de secret és una obligació, no únicament del CENTRE COL·LABORADOR, sinó també constitueix una obligació i una responsabilitat personal de les persones intervinents, en general, i de l’alumne/a en particular, en relació al Programa de referència, no únicament al llarg de la realització de l’estada, sinó també després de la seva finalització temporal.

Per aquest motiu, s'informa i s’adverteix l’alumne/a de les prevencions legals que ha de complir, pel que aquest s'obliga i es compromet expressament a:

 1.- Guardar secret professional sobre la informació personal i/o clínica dels expedients a que tingui accés amb motiu del referit Programa, durant la seva estada al centre col·laborador; així com també després de la seva finalització.

 2.- Fer ús únicament de les dades necessàries per a la seva formació acadèmica i la seva participació en el Programa, així com a no utilitzar les dades a que tingui accés, sense que en cap cas pugui fer ús de les dades per a cap altra finalitat diferent a la prevista inicialment per a la seva formació i pràctica acadèmica.

 3.- Aplicar les mesures de seguritat establertes pel CENTRE COL·LABORADOR en relació al tractament de les dades de caràcter personal, així com per a la custòdia dels documents i la informació obtinguda.

 4.- Aplicar les mesures de dissociació de les dades personals i les dades clíniques, d'acord amb els criteris previstos en el propi Programa, salvaguardant en tot moment la confidencialitat que preceptua l'art. 10 de la LOPD i donant compliment al requisit de dissociació previst en l'art. 11.2 f) de la mateixa llei de protecció de dades.

***Setè.- Confidencialitat***

L’alumne/a s'obliga i es compromet a mantenir la confidencialitat de la informació a que pugui tenir accés amb motiu de la seva estada al CENTRE COL·LABORADOR.

***Vuitè.- Personalitat***

El present Acord es formalitza i s'atorga en atenció a la personalitat de cada una de les parts, pel que no podrà ser cedit sense el consentiment exprés i per escrit d'ambdues parts.

***Novè.- Extinció***

El present Acord quedarà resolt i extingit per qualsevol de les causes següents:

* Unilateralment, per qualsevol de les parts, amb el preavís de 15 dies a la data de l'extinció.
* Per mutu acord entre les parts.
* Per la finalització del temps previst d’estada en pràctiques de l’alumne/a.
* Per la cancel·lació o suspensió per més de 6 mesos, del programa de referència.
* Per l'incompliment dels compromisos o qualsevol dels acords precedents.
* L'incompliment per part de l’alumne/a dels compromisos i obligacions dels Acords 4t. i 7è., ja sigui per culpa o negligència, podrà comportar la reclamació pels danys i perjudicis ocasionats al centre col·laborador.
* L'incompliment per part de l’alumne/a de l'obligació de l'Acord 6è., sobre la Llei de Protecció de Dades Personals, ja sigui per culpa o negligència, podrà comportar la reclamació pels danys i perjudicis ocasionats al centre col·laborador o ocasionats envers a tercers. Alhora, el centre col·laborador es reserva el dret de repetició civil contra l’alumne/a, pels perjudicis que hagi sofert per l'incompliment de la referida Llei.

I per a què així consti als efectes oportuns entre ambdues parts, es firma el present ACORD d’ASSISTÈNCIA en ESTADA FORMATIVA, al lloc i data de l'encapçalament.

(lloc i data)

L’alumne/a Tutor/a del centre col.laborador

El Degà de la FOOT, Joan Gispets i Parcerisas